Diari Oficial de la Generalitat Valenciana


Sumari del DOGV 4480, del 14-04-2003 (2003/3882)

Informació pública de l'aprovació dels padrons de cobrament, així com de les liquidacions de les quotes del recurs cameral permanent i de l'obertura i duració del període de cobrament.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3882


Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Informació pública de l'aprovació dels padrons de cobrament, així com de les liquidacions de les quotes del recurs cameral permanent i de l'obertura i duració del període de cobrament. [2003/3882]
  
De conformitat amb el que preveu l'article 64 del Reglament de Règim Interior d'esta Cambra Oficial de Comerç, Indústria i Navegació de València, es posa en coneixement dels seus electors que el Comité Executiu, en la sessió realitzada el dia 24 de febrer de 2003, va aprovar el padró de cobrament així com les liquidacions i la posada al cobrament de les quotes del recurs cameral permanent referides a l'Impost sobre Activitats Econòmiques corresponent a 2002, així com les liquidacions de les quotes del recurs cameral permanent referides a l'Impost de Societats i a l'Impost sobre la Renda de les Persones Físiques corresponent a 2001, girades amb les garanties, formes i termes que establixen els articles 12, 13 i 14, i les disposicions transitòries tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació, l'article 62 de la secció quarta de la Llei de Pressuposts Generals de l'Estat per a 1997, la disposició addicional sisena i la disposició transitòria novena de la Llei 51/2002, de 27 de desembre, de reforma de la Llei 39/1998, reguladora de les Hisendes Locals, en relació a l'Impost sobre Activitats Econòmiques, l'Impost sobre la Renda de les Persones Físiques i l'Impost de Societats satisfets pels contribuents que hagen exercitat activitats en la demarcació d'esta corporació, és a dir, en tota la província de València.
  
A més, per a facilitar el pagament de les quotes en període voluntari, la Cambra Oficial de Comerç, Indústria i Navegació de València notificarà individualment i respectivament a tots els seus electors les liquidacions girades per cadascun dels conceptes esmentats del recurs cameral permanent, enviant notificació-rebut en què constaran les dades d'identificació del deute, així com el termini de pagament en període voluntari i les entitats financeres en les quals pot efectuar-se l'ingrés; a més, contindrà la indicació de la normativa legal en què es basa la quota girada i els recursos que es poden interposar en cas de disconformitat.
  
Finalitzat el període de pagament voluntari en la data que correspon, d'acord amb les notificacions individuals practicades, les quotes pel recurs cameral permanent no satisfetes s'exigiran per la via administrativa de constrenyiment, bé a través del recaptador extern habilitat a l'efecte en virtut de l'Acord de data 2 d'octubre de 2000, del ple de la corporació, bé a través de l'Agència Estatal de l'Administració Tributària amb imposició dels recàrrecs, interessos i costes a què donara lloc, tot això conforme a la referida Llei 3/1993, de 22 de març, i a la Resolució de 26 de maig de 1998 (BOE de 17 de juny), de prestació de servicis de l'Agència Estatal de l'Administració Tributària en matèria de recaptació en via executiva dels ingressos de dret públic propis de les cambres.